CHAYO ออกหุ้นกู้ 800 ลบ.อายุ 2 ปี ดบ.สูง 6% ขายรายใหญ่ 24-26 พ.ย.นี้
CHAYO ออกหุ้นกู้ 800 ลบ.อายุ 2 ปี ดบ.สูง 6% ขายรายใหญ่ 24-26 พ.ย.นี้
19 พ.ย. 2563

บริษัท ชโย กรุ๊ป จำกัด (มหาชน) หรือ CHAYO ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ครั้งที่ 2/2563 มูลค่าไม่เกิน 800 ล้านบาท อายุ 2 ปี ครบกำหนดไถ่ถอนปี พ.ศ.2565 อัตราดอกเบี้ยคงที่ร้อยละ 6.00 ต่อปี ชำระดอกเบี้ยทุก 3 เดือนตลอดอายุหุ้นกู้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ วันที่ 24-26 พ.ย.63 โดยมี บล.เมอร์ชั่น พาร์ทเนอร์ บล.เคทีบี(ประเทศไทย) และ บล.เอเอสแอล เป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์นำเงินที่ได้จากการเสนอขายหุ้นกู้เพื่อใช้เป็นเงินทุนหมุนเวียนของบริษัท และใช้รองรับการขยายธุรกิจของบริษัท รวมถึงใช้ประมูลสินทรัพย์ด้อยคุณภาพจากสถาบันการเงิน โดยคาดว่าจะใช้เงินเพื่อวัตถุประสงค์ดังกล่าวภายในเดือน มี.ค.63